recursal/SuperWikiNEXT-32B huggingface dataset:
Вид на леукопласти - амилопласти во корен на компир
**Леукопластите** (од грчки *leukos* - бел) се пластиди кои не содржат пигменти, односно тие се безбојни. Според димензиите, тие се најмалите пластиди, а по форма најчесто се округли, односно леќовидни, поретко се издолжени вретеновидни или јајцевидни, додека во состојба на активно движење можат да бидат амебовидни.

Во својата онтогенеза, леукопластите се во директна врска со пропластидите. Така, како и пропластидите, и леукопластите имаат малку мембрански структури, меѓутоа можат да образуваат добро организиран ламеларен систем под дејство на светлината и на тој начин да се трансформираат во хлоропласти.

Во зависност од местото и функцијата, има два вида на леукопласти:

*Првиот вид* на леукопласти претставуваат мали округли безбојни структури кои се наоѓаат во цитоплазмата, околу јадрото на епидермалните клетки на листот кај одредени растенија, како традесканција, орхидеја итн. За овој вид на леукопласти е карактеристично што и покрај тоа што се изложени на светлина, не се трансформираат ниту во хлоропласти, ниту во каротеноидопласти. Во нив не доаѓа ни до натрупување на резервни материи. Значењето на овие леукопласти не е доволно разјаснето. Но, некои научници мислат дека тие се недоразвиени или дегенерирани хлоропласти, без способност да синтетизираат хлорофилни пигменти.

*Вториот вид* на леукопласти се наоѓаат во клетки од ткива и органи до кои не допира светлина, како на пример во внатрешноста на стеблото, во коренот, во плодот итн. Овие леукопласти се поврзани со секундарната синтеза на органски материи и нивно складирање во клетката како резервни материи.

Во зависност од тоа што складираат леукопластите од вториот вид, разликуваме три подвидови:

* Амилопласти - складираат скроб во вид на скробни зрна
* Елајопласти - складираат резервни липиди
* Протеинопласти - акумулираат резервни белковини во клетката.

Надворешни врски
----------------

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| * п
* р
* у
Структури на клетката/органели |
| --- |
|  |
| Ендомембрански систем | 
* Клеточна мембрана
* Јадро
* Јадренце
* Ендоплазматичен ретикулум
* Голџиев апарат
* Парентезом
* Автофагозом
* Везикули
	+ Егзозом
	+ Лизозом
	+ Ендозом
	+ Фагозом
	+ Вакуола
	+ Акрозом

 |
|  |
| Цитоскелет | 
* Микрофиламенти
* Интермедиерни филаменти
* Микротубули

 |
|  |
| Други | 
* Митохондрија
* Пластиди
	+ Хлоропласт
	+ Хромопласт
	+ Леукопласт

 |

 |
Координати: 49°50′8″N 18°17′33″E﻿ / ﻿49.83556° СГШ; 18.29250° ИГД﻿ / 49.83556; 18.29250

**Моравскошлески крај** (чешки: *Moravskoslezský kraj*) — крај во Чешка, сместен во североисточниот дел на историската област Моравија и на поголемиот дел од Шлеска. Регионот се граничи со Оломоучкиот крај (на запад) и Злинскиот крај (на југ). На север се граничи со Полска, а на исток со Словачка.

Во минатото како високоиндустриски регион бил нарекуван „Челичното срце на земјата". Но по падот на социјализмот челичаните се распаѓаат и регионот страда од висока невработеност, но поради блискоста на природните убавини и двете соседни земји од ЕУ, стопанството полека се опоравува.

Население
---------

Во 2002, вкупниот број на населението изнесувал 1.262.660 (мажи 48,83%, жени 51,20%) што го прави најнаселен регион во Чешка. 86,9% од населението се Чеси, 3,3% Словаци, 3,0% Полјаци, 2,3% се опрделувале како Моравци и 0,8% како Шлези. Ито така 0,3% се изјасниле како Германци и 0,2% како Роми. 40,2% е римокатоличко, додека 52,3% се атеисти.

Административна поделба
-----------------------

Моравскошлескиот крај има 302 општини, од кои 39 се градови, 16 се со население поголемо од 10.000 жители и 5 со население поголемо од 60.000. Тука спаѓаат административниот центар Острава (314.102 жители во 2002), Хавиржов (85.271), Карвина (61.146), Опава (60.731) и Фридек-Мистек (60.603).

Надворешни врски
----------------

* Портал
* Статистики за крајот

Окрузите во Моравскошлескиот крај

|  |  |  |  |  |
| --- | --- | --- | --- | --- |
| 

| * п
* р
* у
Краеви во Чешка |
| --- |
|  |
| 
* Височински
* Злински
* Јужноморавски
* Јужночешки
* Карловарски
* Краловохрадечки
* Либеречки
* Моравскошлески
* Оломоучки
* Пардубички
* П’лзењски
* Прага
* Средночешки
* Устечки

 | Чешка |

 |
**Методија Митевски Брицо** (15 април 1924

 во Делчево ―  1962
 крај Охрид) — еден од најпознатите организатори и учесник во НОБ. Роден е на 15 април 1924 г. во Делчево, во сиромашно семејство од татко Зафир - занаетчија бербер и мајка Зуица, домаќинкa. Основното образование го завршува во Делчево, а понатамошното школување го продолжува во Штип.

Биографија и дејност
--------------------

Тој со своето знаење и со своите стремежи за слобода и независност на македонскиот народ, му овозможува да стане член на револуционерното движење. Тој редовно присуствувал во тајните кружоци на ова дружина која била предводена од Ванчо Прке и активно се вклучува во организацијата на младите Пијанец, со една главна цел, да ја ослободат Македонија. Гимназија завршува во Штип, а правен факултет во Скопје. Брицо и покрај тоа што е учесник во НОБ од 1941 г. тој е и член на СКОЈ, а во комунистичката партија на Македонија е примен во 1943 г.Тој е првиот секретар на националниот комитет на Малеш и Пијанец претседател на Штипската и Малешевската околија, секретар на околниот комитет на КПМ во Битола. Брицо зазема доста високи функции во владата на Македонија како секретар, а во 1960 г. е наименуван за државен секретар по замјоделие и шумарство, а истовремено и потпретседател на извршниот совет во Македонија и како член на Полит-бирото ЦК ЦКМ, и пратеник на Народното собрание на Македонија. Тој добивал и повеќе ордени меѓу кои најзначајни се: Орден за заслуги за народот од II ред и Орден братство и единстви од II ред.

Брицо живеел 38 години од неговиот живот, но целосно поставен за Македонија. Тој несреќно загинува во водите на Охридското Езеро.
**Морска крава** (Sirenia) се ред цицачи. Овие животни цел живот се во вода. Можат да се најдат во мориња, реки, и мочуришта. Денес постојат 4 вида од 2 семејства. Семејството ламантини (Trichechidae) вклучува три вида, семејство дугонги (Dugongidae) само еден (тука припаѓал и исчезнатиот вид Стелерова морска крава).

Морските крави се појавиле пред 50 милиони години, во текот на еоцен. Тие се единствените морски цицачи кои се тревопасни животни. Најблиски роднини им се слоновите. Нивните предни нозе се адаптирани за пливање, како и опашката, додека задните нозе се закржлавени и скриени под мускулите. Ламантини и дугонга се разликуваат помеѓу себе според обликот на черепот и опашката. Опашката на дугонг е слична како кај китот, додека кај ламантиниот е заобелен, како весло.

Латинското име доаѓа од зборот сирена од старогрчката митологија.

Видови
------

* Ред Морски крави (Sirenia)
	+ Семејство Dugongidae
		- Род Dugong
			* Вид Дугонг (Dugong dugon)
		- Род Hydrodamalis
			* Вид †Стелерова морска крава (Hydrodamalis gigas)
	+ Семејство Trichechidae
		- Род Trichechus
			* Вид Северноамерикански ламантин (Trichechus manatus)
			* Вид Амазонски ламантин (Trichechus inunguis)
			* Вид Африкански ламантин (Trichechus senegalensis)

Наводи
------

1. ↑  „Sirenia Illiger, 1811". Обединет таксономски информативен систем. (англиски)
2. ↑  What are sirenians? Архивирано на 20 јули 2012 г. Sirenian International - Manatee & Dugong Research, Education, & Conservation

|  |  |
| --- | --- |
| Stub icon | *Оваа статија од областа на биологијата е никулец. Можете да помогнете со тоа што ќе ја проширите.** п
* р
* у
 |
**Петре Гаваљанов** ( 1920
 во Богданци —  1944
 во Требичино, Струмичко) — македонски партизан, борец за слобода на Македонија и учесник во НОВ.

Животопис
---------

Потекнувал од многу сиромашна фамилија. Завршил основно образование во Богданци, а потоа заедно со татко му работел како селски говедар, измеќар кај поимотни лица во Богданци и аргатувал. Живеел и растел во многу тешки економски услови. Неговата фамилија немала ни куќа. Неговата пет члена фамилија живеела во мала куќичка, во која ја чувале и стоката.

Втора светска војна
-------------------

За време на фашистичката окупација продолжил да работи како аргат и измеќар во Богданци. Во септември 1942 година бугарскиот окупатор го мобилизирале да го отслужи воениот рок. По доаѓањето од бугарската војска работел дома и чувал туѓи говеда во Богданци.

Во март 1944 година кај местото Кастров Камен, Ване Калчев како партизан, кој заедно со Петре Мусев во тоа време се наоѓале во реонот на Богданци, му се јавиле на Петре Гаваљанов со цел да го задолжат да оди во Богданци, да го побара Петре Петрушев и да го повика да дојде кај нив, за да се поврзат и да му пренесат некои задачи. Ване се надевал дека Петре како сиромашно момче и комшија ќе ја сврши таа задача. Петре ја прифатил задачата и заминал кон Богданци. Меѓутоа место да отиде кај Петре Петрушев, тој отишол кај Кирил Прочков, контрачетник и му кажал дека во местото Кастров Камен се наоѓа партизанот од Богданци Ване Калчев. Веднаш потоа била организирана контрачета и во првиот мрак стасала на местото каде чекале Ване Калчев и Мусев да дојде Петре Петрушев. Место бараниот човек од организацијата тие забележале дека кај нив стигнала контрачета со едно дресирано куче. Дошло до мала престрелка. Ване и Мусев се повлекле на југозапад и се разделиле. Ване избегал кон северозапад, а Мусев кон југозапад, кон границата. Конртачетата го гонела Ване до местото Уплите и Моминската Река каде му го изгубиле трагот. Петре Мусев се упатил кон Стојаково и оттаму преку границата во селото Метаморфово, каде се поврзал со грчката организација на движењето. На овој начин Гаваљанов несвесно и неодговорно се јавил како помагач на окупаторите, место да биде помагач на Народноослободителното движење на кое му припаѓал по својата социјална и класна положба.

Во септември 1944 година, по капитулациiата на фашистичка Бугарија, Петре Гаваљанов бил мобилизиран во македонската народноослободителна војска, во Четвртата македонска ударна бригада. Во ноември 1944 година во една од последните борби, со последните германски единици во регионот на Струмичко, Петре загинал кај селото Требичино.

Наводи
------

1. 1 2 3 4 5  Теменугов - Железни, Мито (1973). *Ликовите на загинатите и умрени борци во Богданци*. Богданци. стр. 78–79.
*Леукотеја*, Jean Jules Allasseur (1862), Лувр.
**Леукотеја** (грчки јазик|Λευκοθέα, значи „бела божица") во старогрчката митологија била божица на морето.

Митологија
----------

Пред да стане божица, нејзиното име било Инона и била ќерка на тебанскиот крал Кадмо. Се омажила за Атамант, кој имал деца од првиот брак. Се покажала како лоша маќеа, но по смртта на својата сестра Семела, го наговорила сопругот да го одгледаат малиот Дионис. Тоа го предизвикало хериниот гнев, па сопружниците ги казнила со лудило. Атамант во настап на лудило го убил својот постар син Леарх, а Леукотеја со помладиот, Меликерт, скокнала во морето. Меѓутоа, Посејдон ја претворил Леукотеја, односно Инона во Нереида која владее со тоа море. Според други преданија, морето го исфрлило нејзиното тело во Мегара, каде ја погребале клесоновите ќерки или делфин го донел нејзиното и меликертовото тело во Коринт каде ги спогребал кралот Сизиф. Леукотеји се приписује да је спасила Одисеја када му је Посејдон уништио брод.

Римско предание
---------------

Во римската митологија е поистоветена со Матер Маута, а Меликерт со нејзиниот син Портун.

Култ
----

Старите Грци ја почитувале како божица заштитничка на бродоломниците и тоа особено во Беотија, Лаконија, Мегари и Коринт. Во Мегари подигнато и е светилиште и пренесувани и се жртви, а во Коринт на Меликерт му биле посветени истамските игри. Во Лаконија во вода која наликува на езерце, кое е наречено по неа, се фрлани колачи од јачменово брашно. Доколку би потонале тоа би бил добар знак, а ако плутале по површината, лош. Исто така, изградени и се и храмови пророчиште. Нејзиниот храм се споменува и во Етрурија, кој го ограбил Дионизије.

Наводи
------

1. 1 2 3  Цермановић-Кузмановић, А. & Срејовић, Д. 1992. Лексикон религија и митова. Савремена администрација. Београд.
2. 1 2  -{theoi.com: LEUKOTHEA}-, Посетено на 10. 4. 2013.

Надворешни врски
----------------
**Моравички Округ** — округ кој се наоѓа во централниот дел на Србија. Вклучува еден град и три општини. Има вкупно 212.149 жители (Попис 2011 година). Седиштето на округот е во градот Чачак.

Посебно место во културното наследство на Чачак и неговата околина имаат манастирите и црквите. Десет манастири во Овчарско-кабларската Клисура се нарекуваат Српска Света Гора. Некои од нив се изградени во времето на српските владетели Немањиќи, Лазаревиќи и Бранковиќи. Во овие десет манастири со векови се чувале стари ракописи, а некои од нив биле создадени овде.

Чачак е голем економски центар на Србија. Индустријата има доминантно место во економијата.

Административна поделба
-----------------------

Моравичкиот Округ опфаќа еден град и три општини.

| Име | Грб | Население (2011) |
| --- | --- | --- |
| Град Чачак |  | 117.072 |
| Општина Горњи Милановац |  | 42.730 |
| Општина Ивањица |  | 32.047 |
| општина Лучани |  | 20.897 |
|

Надворешни врски
----------------

|  |  |
| --- | --- |
| Ризница | „Моравички Округ" на Ризницата ? |

1. ↑   National structure and population of Serbia, census 2011
**Методија Мирков Симоновски** (Прилеп, 14 март 1927

) — македонски етномузиколог и поет за деца.

Животопис
---------

Симоновски е роден во Прилеп на 14 март 1927 година. Како виш стручен соработник на Институтот за фолклор „Марко Цепенков" во Скопје работи од 1 декември 1950 до 31 декември 1965. Таму тој мелографирал голем број македонски народни
песни и објавил неколку статии за македонскиот музички фолклор, за ориентализмите во тоналната градба во 1959, за рефрените во 1960, за терминологијата во 1961 и за народните верувања во 1962 година. Во 1963 година е добитник на наградата 13 Ноември за достигања од областа на уметноста.

Библиографија
-------------

* *Македонски музички фолклор, песни II*, Скопје, 1959 (со коредактори);
* *Македонските мелографи од крајот на XIX век*, Скопје, 1962 (со коредактор).

Наводи
------

1. ↑  „Поранешни вработени на Институтот за фолклор "Марко Цепенков"". Институт за фолклор "Марко Цепенков". Посетено на 2009-11-16.
2. ↑  „Добитници на наградата „13 Ноември"". skopje.gov.mk. Архивирано од изворникот на 2012-05-06. Посетено на 2009-11-16.
Лох Морар.Лох Морар
**Мораг** (англиски: *Morag*) е езерско чудовиште кое наводно живее во езерото Лох Морар во Шкотска. После Неси, Мораг е најпознато Шкотско легендарно чудовиште. Првата средба се случила во 1887година, а до 1981 имало преку 34 видувања. Има преку 60 сведоци кои го видели ова чудовиште. Во 1948 година девет луѓе во чамец виделе 6 метри долго суштество. На местото каде го виделе се случило и првото видување во 1887 година.

Наводи
------

1. ↑  „Scottish Myths | ScotClans | Scottish Clans". Архивирано од изворникот на 2014-05-25. Посетено на 2018-09-08.
2. ↑

Надворешни врски
----------------

* Лојх Морар 1972
* Извештај за експедицијата во Лох Морар во 1975
* Експедиција во Лох Морар во 1976

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
**Лошата девојка** (германски: *Das schreckliche Mädchen*) - германски филм од 1990 година во режија на Михаел Ферхевен, кој е автор и на сценариото. Главните улоги ги играат: Лена Штолце, Ханс-Рајнхард Милер, Моника Баумгартнер, Елизабет Бертрам, Роберт Гигенбах, Барбара Галаунер, Удо Томер, Фред Штилкраут и Михаел Гар. Филмот освоил вкупно 11 награди, меѓу кои една награда на БАФТА и „Сребрена мечка" на Берлинскиот филмски фестивал.

Синопсис
--------

Соња (ја игра Штолце) е средношколка која живее во мал провинциски град во Баварија. Таа победува на конкурсот со својто есеј за демократијата во западноевропските земји и добива наградно патување во Париз. Истовремено, таа се вљубува во наставникот Мартин Вегмус (го игра Гигенбах), кој мора да замине во Минхен, но ѝ ветува дека ќе се врати. Следната година, таа повторно учествува на конкурс, но овојпат одлучува да пишува за нејзиниот град во времето на нацизмот. Истражувајќи на таа тема, Соња открива дека речиси сите угледни семејства биле членови на Националсоцијалистичката партија. Токму затоа, сите надлежни органи во градот се обидуваат да ја спречат во работата, но таа не се откажува. Набргу, таа се мажи со Мартин, раѓа две деца и се запишува на универзитетот каде студира историја. Бидејќи не може да добие пристап во градскиот архив, таа го тужи градот и го добива спорот, но и понатаму мора да се служи со итрина за да дојде до потребните информации. Тогаш, целиот град се врти против неа и таа добива непријателски телефонски пораки, во нејзината куќа некој фрла бомба, а најпосле, непознати луѓе ја претепуваат. Меѓутоа, Соња е неуморна и ја објавува својата книга која предизвикува голем интерес во јавноста. Притоа, таа јавно соопштува дека универзитетскитот професор Јувенак (го игра Милер) бил доушник на нацистите. Тој ја тужи Соња, но судењето не се одржува, а Јувенак е избркан од работата. На крајот, градот ѝ укажува чест на Соња и поставува нејзина биста во општинската зграда, но таа го одбива тоа, сфаќајќи го како обид да биде замолчена.

Наводи
------

1. ↑  IMDb, The Nasty Girl (1990)Award (пристапено на 4.9.2020)
**Лот** (француски: *Lot*), изворно: **Олт** (окситански: *Òlt*; латински: *Oltis*) — река во Франција, десна притока на Гарона. Извира во Севените, а завршува во Гарона кај Егијон, со вкупно течение од 481 км. По неа се наречени департманите Лот and Лот и Гарона.

Реката е подложна на поплавување зиме и напролет, и има поголем број брани во горниот слив, претежно на Тријер, кои даваат енергија од стратешко значење за електростопанството на земјата и туризмот во регионот. Во 1970-тите во Деказвил и Каор започнале иницијативи за обнова на преводниците со цел да се овозможи повторна пловидба по реката.

Течението на Лот, од Севените до вливот во Гарона.
Различни можности за заобиколување на браната во Фимел.

Главни притоки
--------------

* Лед (кај Вилнев на Лот)
* Селе (кај Кабререт)
* Тријер (во Антрег на Тријер)
* Колањ (во Ле Монастје Пен Морјес)

Департмани и градови
--------------------

Лот тече низ следниве департмани и населени места: Лозер (Манд), Кантал, Аверон (Антрег на Тријер, Флањак, Капденак-Гар), Лот (Каор) и Лот и Гарона (Вилнев на Лот, Егијон).

Пловидба
--------

Почнувајќи од средниот век, по реката се одвивала трговска пловидба меѓу Антрег and Гарона на растојание од 297 км, користејќи пловила со рамно дно наречени „габари". Кон крајот на XVII век Жан Батист Колбер спровел мерки за подобрување на пловидбата, а од 1840 г. се јавила потреба за понатамошна канализација, бидејќи јагленокопите кај Деказвил станале значаен добавувач на гориво за погоните во Индустриската револуција. По должина од 270 км се изградени над 75 јазови и преводници, кои воделе до Букес кај Деказвил. Изградбата на железницата од Монтобан до Капденак во 1858 г. извесно време немала значајни последици по стопанската пловидба по реката, туку истата е проширена со нови канали за да се заобиколат речните свиоци кај Лизеш, Кажарк, Монбрен и Капденак. Во 1869 г. ова се променило, со отворање на железнички правци крај поречието, и пловидбата целосно е напуштена до 1926 г. Во 1971 г. е основано здружение за обнова на пловноста за туристички цели. Првиот потег од 64 км е обновен во 1990 г, а до денес се отворени три потега. Долгорочниот план за нивно поврзување е откажан поради недоволна политичка волја и средства.

Поврзано
--------

* Лот (департман)
* Лот и Гарона

Наводи
------

1. ↑  Edwards-May, David (2012). „Filling gaps on the river Lot". *Inland Waterways International*.

Извори
------

* Лот: хидрологија, тек, квалитет на водата и други податоци — база „Сандр" (француски)
* *Le Lot, Waterways Guide No. 05*. Editions du Breil. ISBN 978-2-913120-34-1
* Edwards-May, David (2010). *Inland Waterways of France*, 8th edition. Imray, pp 117–126. ISBN 978-1-846230-14-1
* McKnight, Hugh (2005). *Cruising French Waterways*, 4th Edition. Sheridan House. ISBN 9781574092103.
* Jefferson, David (2009). *Through the French Canals*. Adlard Coles Nautical. p. 275. ISBN 978-1-4081-0381-4.

Надворешни врски
----------------

|  |  |
| --- | --- |
| Ризница | „Лот (река)" на Ризницата ? |

* Лот (долна, средна горна) со карти, места, пристани и други податоци — портал „Француски водни патишта" (англиски)
**Надворешна политика** е поим најчесто употребуван како синоним за дипломатија. Се состои од надворешно - политички активности на владата како одлуки, програми, стратегии и дела кои се однесуваат на надворешно - политички субјекти и работи, пред сè со други држави или мегународните организации. Главни правци на надворешната политика се билатералната и мултилатералната политика и програмите за заштита и промоција на дефинираните надворешно - политички цели и интереси на една држава на мегународен план односно во мегународните односи. По правило мегународните организации немаат класична надворешна политика (со исклучок на ЕУ). За мегународните организации се генерално употребува поимот "надворешните односи "кога политичките активности се однесуваат на субјектите надвор од членскиот рамка на организацијата, како правно лице.

Поврзано
--------

* Политика
* Држава
Надградбен стан во Менхетен со базен
**Надградбен стан** (англиски: *penthouse apartment* или само *penthouse*) е посебен вид на стан на врвот на една зграда во вид на надградба.

Ваквиот стан може да имаат ексклузивни одлики како посебен влез, посебен лифт и најчесто се простираат на целиот кат. Тие се обично скапи и луксузни станови, иако во земјите во развој наоѓаме евтини надградбени станови.

Надградбените станови ги има и по хотелите со добар поглед на градското окружување.

Поврзано
--------

* Кровна градина

Надворешни врски
----------------

* Презентација на најскапите надградбени станови во светот, Форбс (англиски)

|  |  |
| --- | --- |
| Stub icon | *Оваа статија поврзана со архитектурата е никулец. Можете да помогнете со тоа што ќе ја проширите.** п
* р
* у
 |
Поглед преку Лох Ломонд кон планината Бен Ломонд
**Лох** (гел.: *loch*, или *lough* вон Шкотска) е водна површина која може да биде:

* езеро или;
* морски затон (долгнавест тесен залив), кој исто така може да биде и ферт, фјорд, утока или залив.

Тесниот морски затон се нарекува „морски лох".

Етимологија и примена
---------------------

Називот на оваа водна површина е од гелско потекло и се применува за речиси сите езера во Шкотска како и за многу морски затони во западна и северна Шкотска. (Список ќе најдете на *Список на лохови во Шкотска*).

Во Ирска лохот е познат како „лок" (*Lough*) и се употребува за разни водни површини. Вкави примери се Лох Неј, Лох Кориб, Лох Дерг и др. Истиот збор се употребува и во северна Англија.

Иако не постои строга дефиниција за големина, мал лох се нарекува „лохан" (шкотски: *lochan*, ирски: *lochán*). 

Веројатно најпознатиот лох во Шкотска е Лох Нес, иако има други големи лохови како Лох Ау, Лох Ломонд и Лох Теј.

Примери за морски лохови во Шкотска се Лох Лонг, Лох Фине, Лох Лини, Лох Ерибол, Лох Тристан, Трислох.

Исползување на лоховите
-----------------------

Некои нови хидроакумулации за хидроенергија добиле верни имиња како природните водни површини - на пример акумулациите: Лох Слој, Лох Лох Лаган и Лох Трејг (дел од хидроенергетскиот комплекс Лохабер близу Форт Вилијам). Други површини се нарекуваат едноставно резервоари, как на пример: Блеквотерскиот Резервоар над Кинлохлевен.

Лохови вон Шкотска и Ирска
--------------------------

Бидејќи „лох" е општ гелски збор, истиот го наоѓаме и во коренот на неколку мански топоними.

Во САД, военото пристаниште Перл Харбор кое се наоѓа на јужното крајбрежје на главниот хавајски остров Оаху, е еден од комплекс на затони. Неколку затони во овој комплекс се нарекуваат лохови - Југоисточен Лох, Мери Лох, Источен Лох, Среден Лох и Западен Лох. 

Брентонскиот Лох на Фолкландските Острови е морски лох, близу Лафонија, Источен Фолкланд.

Поврзано
--------

* Лок
* Ферт
* Фјорд
* Естуар
* Залив
* Ријас

Наводи
------

1. ↑  Зборот се употребува во следниве јазици: шкотски, ирски, мански and низински шкотски; покрај шкотскиот англиски, ирскиот англиски и стандардниот англиски јазик.

Надворешни врски
----------------

* База на податоци за езерата во Британија (англиски)
* Прекрасна видеоснимка на Лох Морар, Шкотска (англиски)
**Магдалена Алексовска** (родена на 24 јануари 2002 во Скопје) — македонска поп-пејачка. Заедно со Ивана Петковска, Магдалена ја претставувала Македонија на Детската Евровизија 2015 во Софија, Бугарија, со песната „Плетенка" и се пласирала на седумнаесеттото место во конкуренција со 26 поени.

Таа била ученик во ДМБУЦ Илија Николовски Луј. Магдалена била член на хорот на детскиот фестивал Златно славејче од 2009 до 2014 година. Таа свири на флејта и ја снимила нејзината прва песна „Ученик" во 2010 година. Таа настапила на неколку меѓународни детски фестивали (вклучувајќи ги Истанбул и Белград), како и домашни и меѓународни натпревари (вклучувајќи ги Струга и Прилеп). Најзначаен настап на Магдалена бил на меѓународниот детски фестивал „Славјански базар 2013" во Витебск, Белорусија.

Наводи
------

1. ↑  „Ivana and Magdalena to sing for FYR Macedonia". junioreurovision.tv. 9 Ekim 2015. Архивирано од изворникот на 28 Eylül 2015. Посетено на 9 Ekim 2015. Занемарен непознатиот параметар `|dead-url=` (help); Проверете ги датумските вредности во: `|accessdate=, |date=, |archive-date=` (help)
Муралот на Скендербег на Пјаца Скендербег во Рим, Италија
**Палацо Скендербег** или **Палацето Скендербег** е римска палата, сместена на плоштадот Скендербег (бр. 117) во близината на Фонтаната Треви. Името го зема и од неговиот домаќин од петнаесеттиот век, албанскиот национален херој Скендербег. Палацо бил домаќин на **Националниот музеј на храна за тестенини** (*Museo Nazionale delle Paste Alimentari*). Неодамна повторно е отворен.

Наводи
------

1. ↑  Pietrangeli, Carlo (1980). *Guide rionali di Roma: Rione II: Trevi, a cura di Angela Negro* (Italian). Fratelli Palombi Editori. стр. 158. Посетено на 19 December 2011. Palazzetto Scanderbeg ossia la casa in cui secondo la tradizione, avrebbe trovato alloggio il principe albanese Giorgio Castriota,CS1-одржување: непрепознаен јазик (link)

|  |  |
| --- | --- |
| Stub icon | *Оваа статија поврзана со Италија е никулец. Можете да помогнете со тоа што ќе ја проширите.** п
* р
* у
 |
**Лотар Херберт Матеус** (германски: *Lothar Herbert Matthäus*; р. 21 март 1961

) — германски фудбалер, менаџер и поранешен капитен на Западна Германија. За победата на Светското првенство во 1990 година, тој бил еден од најзаслужните во германската репрезентација и прогласен за европски фудбалер на годината во 1991 година, и исто така бил именуван за најдобар ФИФА играч на годината, и на крајот му останало само да ја добие наградата за германски играч на годината, што подоцна ја добил во истата година.

Роден е во Ерланген, Баварија. Играл на пет Светски првенства и тоа на ФИФА Светското Првенство во Шпанија 1982 година, на ФИФА Светското првенство 1986 во Мексико, ФИФА Светското првенство 1990 во Италија , ФИФА Светското првенство 1994 во САД и ФИФА Светското првенство 1998 во Франција.Тој настапил повеќе од било кој друг играч во машкиот фудбал на светските првенства, и го држи рекордот со најмногу одиграни натпревари на мундијалите од страна на еден играч со 25 натпревари. Тој исто така го освоил Еуро 1980, и играл уште и на Еуро 1984, Еуро 1988 и Еуро 2000. Во 1999 година, на возраст од 38 години, тој повторно бил прогласен за германски фудбалер на годината, откако претходно ја освоил наградата во 1990 година.

Матеус е највозрасниот германски фудбалер на сите времиња и се повлекол со вкупно 150 настапи (83 за Западна Германија) во последните 20 години, и 23 постигнати гола. Матеус е член на ФИФА 100 списокот на најголеми живи фудбалери избрани од страна на Пеле. Диего Марадона еднаш изјавил за Матеус, "тој е најдобар соперник што некогаш сум го имал. Претпоставувам дека тоа е доволно за да го дефинирам него", во својата книга  *Еј соја Ел Диего "(Јас сум Диего).*

Матеус претставувал разновиден и комплетен играч, тој бил познат по неговата перцептивна пас игра, положбена смисла, добро темпирано справување, како и моќен удар од далечина. За време на неговата кариера, тој обично настапувал како играч од средниот ред, иако доцна во неговата кариера играл како одбранбен играч, или популарно наречено *Либеро*.

Наводи
------

1. ↑  „Pele's list of the greatest". BBC Sport. 4 March 2004. Посетено на 29 May 2014.
2. ↑  Maradona, Diego Armando (2006). *Yo Soy El Diego* (шпански). Planeta Publishing Corporation.

Надворешни врски
----------------

* Лотар Матеус на Ризницата ?
* Матична страница  (германски)
* Complete World Cup match record

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 85393603
* LCCN: no2007079119
* ISNI: 0000 0001 2282 5474
* GND: 119095505
* MusicBrainz: b388a2b9-957d-413a-a39a-5ff0515e38fc
* NKC: xx0014543
* BNE: XX5021044

 |

 |
Почетна страница на мрежното место usap.gov
**Мрежна страница** (или „веб-страница", од англиски: *web page*) е специфична колекција на информации обезбедени од мрежно место и прикажана на корисник во прелистувач. Мрежното место вообичаено се состои од повеќе мрежни страници поврзани заедно на разбирлив начин. Името „мрежна страница" е метафора за хартиени страници поврзани заедно во книга.

Елементи
--------

Основниот елемент на мрежна страница е еден или повеќе текстуални документи напишани во HTML. Многу мрежни страници исто така користат JavaScript код за динамички приказ и Cascading Style Sheets (CSS) код за презентациско значење. Фотографии, видеа и други мултимедијални документи се исто така вметнати во мрежните страници.

Навигација
----------

Секоја мрежна страница е определена од посебен URL. Кога корисникот внесува URL во неговиот прелистувач, елементите на таа мрежна страница се преземаат од мрежен опслужувач. Прелистувачот тогаш ги прикажува сите елементи во интерактивен визуелен приказ на корисничкиот уред.

Ако корисникот кликне или допре врска до друга страница, прелистувачот го повторува овој процес за да ја прикаже новата страница, која може да биде дел од моменталното мрежно место или некое различно.

Развивање
---------

Од гледна точка на развој на мрежно место од серверска страна, постојат два вида на мрежни страници: статични и динамични. Статичните страници се вчитуваат од податотечниот систем на мрежниот опслужувач без никакви промени, додека динамичните страници мора да бидат создадени од мрежниот опслужувач непосредно, вообичаено црпејќи од база на податоци за да пополни мрежна предлошка, пред да ги испрати до корисничкиот прелистувач.

Наводи
------

1. 1 2  Flanagan, David. *JavaScript - The definitive guide* (6. изд.). стр. 1. JavaScript is part of the triad of technologies that all Web developers must learn: HTML to specify the content of web pages, CSS to specify the presentation of web pages and JavaScript to specify the behaviour of web pages.
2. ↑  „Behind the scenes of modern web browsers". Tali Garsiel. Посетено на 2018-04-21.
3. ↑  Melendez, Steven (10 август 2018). „The Difference Between Dynamic & Static Web Pages". *Chron*. Архивирано од изворникот (html) на 20 март 2019. Посетено на 20 март 2019. Static by definition means something that does not change. The first pages on the World Wide Web were largely static and unchanged, delivering the same information about a particular topic to anyone who visited. In some cases, sites may evolve slightly over time but are still largely static, meaning that they only change when manually changed by their creators, not on a regular and automated basis.
4. ↑  „Definition of: dynamic Web page". *PC Magazine*. Архивирано од изворникот (html) на 17 јануари 2017. Посетено на 20 март 2019. A Web page that provides custom content for the user based on the results of a search or some other request.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* GND: 4356308-9
* NKC: ph118230

 |

 |
| Панделе |
| --- |
| Врвот Панделе и целиот гребен Скрка, во позадината се здогледува Ниџе со Кајмакчалан |
| Висина | &100000000000013440000001.344 м |
| Место | Македонија Македонија |
| Венец | Козјак |
| Прво освојување | непознато |

**Панделе** — врв на ридот односно гребенот Скрка кој претставува најзападна огранка на планината Козјак во Мариово. Неговата надморска височина изнесува 1344 метри, а според својот изглед и средишна поставеност тој доминира над целата област Мариово при што воедно се здогледува од многу далеку и е особено забележителен по голите падини кои се спротивност од густите шумски предели наоколу. Поточно, ридот (гребенот) Скрка на кој се наоѓа врвот Панделе се наоѓа помеѓу мариовските села Полчиште и Бешиште издигнувајќи се високо над висорамнината на север, додека од југ е ограден со долината и течението на реката Сатока. На самиот врв се наоѓаат двете црквички посветени на Св. Вмч. Пантелејмон кои се дел од Полчишкиот манастир, а во Мариово се нарекува со името *Панделе*, поради што и местото на кое се наоѓа манастирот, односно и самиот врв го добило името Панделе. До манастирот се стигнува по стрмен кривулест пат, каде доминира врвот, што овозможува глетка на цело Мариово како на дланка. Според усните преданија кај народот од овој крај, многупати се вели дека "Панделе е на високо и гледа сè". На самиот врв се наоѓа и археолошко наоѓалиште наречено Свети Пантеле (Полчиште) кое претставува кастел (тврдина) од раноантичко време.

Галерија
--------

* Поглед кон врвот Панделе од врвот Пасково Ќуле на југоистокПоглед кон врвот Панделе од врвот Пасково Ќуле на југоисток
* Поглед на врвот од истокПоглед на врвот од исток
* Поглед на врвот од северПоглед на врвот од север
* Поглед кон Панделе и Скрка од долината на реката Сатока на југПоглед кон Панделе и Скрка од долината на реката Сатока на југ
* Стадо овци под врвот ПанделеСтадо овци под врвот Панделе
* Поглед кон Панделе и Скрка од висорамнината меѓу Витолиште и ЖивовоПоглед кон Панделе и Скрка од висорамнината меѓу Витолиште и Живово

Наводи
------

1. ↑  Коцо, Димче (1996). *Археолошка карта на Република Македонија*. Скопје: МАНУ. ISBN 9789989101069
Воден погон, дигалка која се користи за подигање на руда
**Механизација** е употребата на машини како замена за човечка или животинска сила или употребата на мотори и погони за извршување на задачи од физикален карактер. Употребата на рачни алатки не спаѓа во механизација.

Изразот највеќе се користи во индустријата и земјоделството. Со примената на погонски алатки како дребунг на парен погон, времетраењето на извршување на задачите драстично се намалило, с со тао се зголемила и продуктивноста. Денес многу мал дел од изградбата на било што се врши рачно.

Воена употреба
--------------

Главна статија: механизирани сили
Терминот се употребува и кај војската за гасеничарски оклопни возила, особено оклопни транспортери, за превоз на војска кој аинаку би марширала или би се возела во камиони. Механизацијата исто така дтрастично ја подобрила подвижноста и борбената способност на пешадијата. Кај вооружените сили на индустријализираните земји, обично пешадијата е механизирана во целост, можеби со исклучок на воздухопловните сили.
Ново издание на Мормонска книга од 1830 година
**Мормонизам** — религија која ја практикуваат мормоните, и доминантна верска традиција на движењето на **Светците од подоцнежните дни**. Ова движење го основа Џозеф Смит на почетокот на 1820, како облик на христијански примитивизам. Во текот на 1830-тите и 1840-тите, мормонизмот постепено се оддалечува од традиционалниот протестантство. Мормонизмот денес претставува нова, непротестантска религија која влече корени од проповедите на Смит од 1840-тите. После неговата смрт, поголемиот број Мормони го следат Бригам Јанг до Карпестите Планини, како на пример Црквата на Исус Христос на светците од последниот ден. Во друга гранка на мормонизмот спаѓа мормонскиот фундаментализам, кој настојува да ја задржи практиката и основата на тоа движење (како што е полигамијата). Изразот Мормон потекнува од Книгата на Мормон, една од светите писма на оваа религија. На основата на таа книга раните следбеници се нарекувани Мормони, а верата Мормонизам. Терминот првобитно се сметал за навредлив, но повеќе не се смета (иако Мормоните повеќе сакаат да се нарекуваат светци од последните денови). Мормонизмот го дели заедничкиот собир на верувања со остатокот на движењата Светци од последните денови, вклучувајќи користење и верување во Библијата, како и други верски текстови, вклучувајќи ја и Книгата на Мормон и Доктрини и завети. Мормонизмот го прифаќа Драгоцениот бисер како дел од својот свет канон, како и проповедањето на вечен брак, вечно напредување, и повеќечлен брак (иако Црквата на Исус Христос на светците од последните денови ја напуштила полигамијата во почетокот на XX век).

Поврзано
--------

* Книга на Мормон

Надворешни врски
----------------

* Мормонизам на Ризницата ?
* Црква на Исус Христос и светиите од подоцнежните дни Архивирано на 26 октомври 2020 г. — неофицијална (македонски)
* Библиотека на мормонски списи и материјали на македонски
* Книгата на Мормон на македонски

|  |  |
| --- | --- |
| Stub icon | *Оваа статија од областа на религијата е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* GND: 4040280-0
* HDS: 011441
* NDL: 00567858

 |

 |
**Пандо Мечкаров** (роден во  1869
 година во Прекопана, Костурско - починал на 13 ноември 1904

 година во Зелениче, Леринско) — македонски револуционер.

Животопис
---------

Мечкаров бил учесник во Илинденското востание како лерински селски војвода. Бил член на ТМОРО (1899) и претседател на РК во с. Прекопана. Во Илинденското востание предводел чета од родното село. Бил убиен од андартите во времето на
„Зеленичката крвава свадба".

Наводи
------

1. ↑  Ристовски, Блаже, уред. (2009). „*Мечкаров*". *Македонска енциклопедија*. , книга II (М-Ш). Скопје: МАНУ. стр. 943. Text "series
" ignored (help)
**Ела Марија Лани Јелич-О’Kонор** (англиски: *Ella Marija Lani Yelich-O'Connor*; р. 7 ноември 1996

; позната по нејзиното сценско име **Лорд** англиски: *Lorde*) — новозеландска кантавторка. Нејзиниот прв деби албум бил *The Love Club*, кој е издаден во ноември 2012, и нејзиниот прв сингл „Ројалс" дебитирале на новозеландската топ список на првото место, а нејзиниот сингл „Ројалс" на Билбордовата Хот 100 листа, со што таа е првиот самостоен новозеландски артист кој имал број 1 хит во Соединетите Американски Држави и најмлад пејач кој досегнал на топ позицијата на Билборд Хот 100 од 1987 година. Нејзиниот дебитантски албум „Pure Heroine" e објавен во септември 2013 година.

Со нејзината работа заработила бројни награди и признанија. На 56. Греми награди, Лорд доби 4 номинации, од кои освои за песна на годината и за најдобра поп-соло изведба за песната „Ројалс".

Ран живот
---------

Лорд е родена на 7 ноември 1996 во Окленд. Нејзина мајка е Соња Јелич наградуван новозеландски поет, а нејзиниот татко е Вик О’Конор, кој е градежен инженер. Таа е израсната во приградската населба на Окленд Девонпорт со нејзината постара сестра (Џери), помал брат (Анџело) и помала сестра (Индија). По потекло таа е од Хрватска и Ирска.

Дискографија
------------

Студиски Албуми
* *Pure Heroine* (2013.)

EP
* *The Love Club* (2012.)

Надворешни врски
----------------

* Официјална страница
* Официјална Фејсбук Страница
* Официјален Твитер Профил
* Официјален Инстаграм Профил

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 305368165
* LCCN: no2013110212
* ISNI: 0000 0004 2033 9159
* GND: 104539954X
* BNF: cb16761628q (податоци)
* BIBSYS: 15002280
* MusicBrainz: 8e494408-8620-4c6a-82c2-c2ca4a1e4f12
* NKC: osa2018977089

 |

 |
**Кума Ел Хаџи Бабакар** (француски: *Khouma Babacar*) — сенегалски фудбалер, напаѓач на Сасуоло, на заем од Фјорентина.

Клупска кариера
---------------

### Почетоци

Бабакар ја започнал својата кариера во младинската екипа на УС Раил во својот роден град. Во летото 2007, дошол во Италија на проби во екипата на Пескара. По успешно завршените проби тој потпиша договор со клубот и кариерата ја продолжи во младинскиот тим на Пескара, во Серија Б.

### Фјорентина

По само една година помината во Пескара во јули 2008, Бабакар се преселил во Фјорентина. Во текот на сезоната 2009-2010 тој бил префрлен во првиот тим кој тогаш бил под водство на Чезаре Прандели. На 14 јануари 2010, го направил своето деби за првиот тим на Фјорентина на возраст од само 16 години, играјќи како стартер против Кјево во натпревар од осминафиналето на Купот на Италија; во 75-тата минута Бабакар го постигнал својот прв сениорски погодок во кариерата за да израмни на моментални 2-2, а на крајот *виолетовите* победиле со 3-2. На 27 февруари дебитирал во Серија А, влегувајќи како замена во второто полувреме од натпреварот Лацио-Фјорентина (1-1). Својот прв гол во Серија А го постигнал против екипата на Џенова на 20 март истата година, последниот на натпреварот во победата со 3-0.

Пред почетокот на сезоната 2010-2011 тој потпишал нов 5 годишен договор со Фјорентина.

Во јануари 2018, Бабакар заминал во Сасуоло на заем до 30 јуни 2018, додека Диего Фалчинели како дел од трансферот заминал на заем во спротивната насока.

Наводи
------

1. ↑  Profile at La Gazzetta dello Sport (италијански)

|  |  |  |  |
| --- | --- | --- | --- |
| 

| * п
* р
* у
ФК Фјорентина  – моментален состав |
| --- |
|  |
| 
1 Терачано ·
4 Миленковиќ ·
5 Бадељ ·
6 Раниери ·
7 Рибери ·
8 Кастровили ·
9 Педро ·
10 Боатенг ·
11 Сотил ·
14 Дабо ·
15 Кристофоро ·
16 Есерик ·
17 Чекерини ·
18 Гезал ·
19 Монтиел ·
20 Х. Пецелја  ·
21 Лирола ·
22 Касерес ·
24 Бенаси ·
26 Данкан ·
27 Журковски ·
28 Влаховиќ ·
29 Далберт ·
32 Јакоб Расмусен ·
33 Бранколини ·
69 Дронговски ·
77 Теро ·
78 Пулгар ·
93 Терзиќ ·
Тренер: Монтела
 |

 |
{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/Предлошка:Автотаксономија/Argynnis|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**Пандорината седефка** (*Argynnis Pandoriana pandora*) е пеперутка од видот на пеперутки седефки. Живее во Јужна Европа, Северна Африка и Блискиот Исток. Ја има и во Македонија.

Опис
----

Распонот на крилјата е од 64 до 80 мм. Мажјакот е посветол од женката. Основната боја на горната страна на крилјата е портокалова, со изразени црни дамки и шари. Долнито дел има бела нијанса. Долната страна е поразлична. Задниот дел од долната страна е зеленкаст а кај женките има и бела нијанса. Средишниот дел на задната страна е како горната страна, а врвовите со светлозелена или кремаста боја. Пеперутката лета од април до септември.

Галерија
--------

* Мажјак, горна странаМажјак, горна страна
* Мажјак, долна странаМажјак, долна страна
* Женка, горна странаЖенка, горна страна
* Женка, долна странаЖенка, долна страна

Наводи
------

1. ↑  „Argynnis pandora (Bahadır)". *Kelebek Türk*. Посетено на 1 January 2013.
2. ↑  Rowlings, Matt.. Accessed 1 January 2013.

Надворешни врски
----------------

* Пеперутки во Европа
* Пеперутки во Европа

|  |  |  |
| --- | --- | --- |
| 

|  |  |
| --- | --- |
| Таксонски назнаки | 
* Википодатоци: Q691376
* BioLib: 51539
* BOLD: 70659
* Fauna Europaea: 441748
* GBIF: 7810861
* iNaturalist: 147328
* NCBI: 405018

 |

 |
Механички дизајн на загатки од В. Алтекрусе, патентиран во 1890 година. Загатката се состои од дванаесет идентични парчиња кои мора да бидат поставени заедно.
**Механичка загатка** е загатка претставена како збир на механички меѓусебно поврзани парчиња во кои решението е да се манипулира со целиот предмет или делови од него. Една од најпознатите механички загатки е коцката на Ерна Рубик која ја измислила во 1974 година. Загатките се претежно наменети за еден играч каде целта е играчот да го види преку принципот на предметот, не толку многу што случајно излеглува вистинско решение преку проба и грешка. Имајќи го овој предвид, тие често се користат како тест за интелигенција или обука за решавање проблеми.

Историја
--------

Наводи
------

* Puzzles Old & New, by Professor Hoffmann, 1893
* Puzzles Old and New, by Jerry Slocum & Jack Botermans, 1986
* New Book of Puzzles, by Jerry Slocum & Jack Botermans, 1992
* Ingenious & Diabolical Puzzles, by Jerry Slocum & Jack Botermans, 1994
* The Tangram Book, by Jerry Slocum, 2003
* The 15 Puzzle, by Jerry Slocum & Dic Sonneveld, 2006

Оваа статија многу се заснова на соодветната статија на германската Википедија .
Панела во ролна леб
***Панела*** (или ***panelle di ceci***) се сицилијанскио пржено јадење направени од брашно од наут и други состојки, обично вода, сол, бибер, маслиново масло и ситно сецкан магдонос. Тие се популарна храна која се продава на улиците во Палермо и често се става помеѓу кришки леб или во ролна од сусам, како сендвич. Овие сендвичи, наречени ***пане е панела***, обично се служат со парче лимон што треба да се исцеди над панелата.

Панелите се прават така што брашното од леблебија се меша со вода, сол, бибер и маслиново масло, а потоа се меша на топлина додека не се формира густо тесто. Магдоносот се меша во тестото и смесата или се премачкува на плех подмачкан со масло или се става во сад со масло да се излади и да се стегне. Откако ќе се излади, тестото се сече на парчиња и се пржи. Панелот може да се јаде свеж и топол, или да се олади на собна температура.

Некои извори тврдат дека ова пржено јадење потекнува од арапските владетели на Сицилија помеѓу 9 и 11 век, иако се чини дека тоа не е поткрепено со историска документација.

Панелите се многу слични на панисот на Ница.

Овие сендвичи станале многу популарни меѓу сицилијанските Американци во Бруклин, Њујорк, поточно во Гравеснд, Бруклин и Бенсонхерст, Бруклин. Во Бруклин, панелите најчесто се користат во сендвичи со рикота додадена на нив на вастеда. Тие се исто така популарни меѓу сицилијанската американска заедница во северозападните предградија на Чикаго, особено околу Нилс и Дес Плејнс.

Тие понекогаш се нарекуваат ***панеди*** на сицилијански. Италијанската еднина на ***панела*** е ***панела***, единечно пржење.

Поврзано
--------

* Фалафел

Наводи
------

1. ↑  Carrera, Fabrizio. „La panella, una storia che parte da lontano". *www.cronachedigusto.it* (италијански). Посетено на 2022-12-21.
2. ↑  Colman Andrews *et al.*, "Panelle", *Country Cooking of Italy*, 2012, ISBN 1452123926, p. 151

Надворешни врски
----------------

* *Панела* страница
* *Панела* страница (на италијански)